BTS

Triloogia

BTS kogus ülemaailmselt populaarsust trioloogiaga "The Most Beautiful Moment in Life", mille osad "The Most Beautiful Moment in Life, Part 2" ja "The Most Beautiful Moment In Life: Young Forever" tegid mõlemad debüüdi Billboard TOP 200 edetabelis. "The Most Beautiful Moment In Life, Part 2" oli kaua aega Billboardi ülemaailmsete albumite edetabelis esikohal ning seal esimene K-pop'i artist. "The Most Beautiful Moment In Life: Young Forever" võitis aasta parima albumi („Album of the Year“) auhinna 2016. aasta auhinnagalalt Melon Music Awards.

Edu ja rekordid

2016. aastal tuli välja nende teine album "Wings", mis sai 26. koha USA edetabelis Billboard TOP 200 ning mis on kõige kõrgema tulemusega K-popi album. Nende kodumaal Lõuna-Koreas müüdi albumit „Wings“ ühe kuuga 681 924 eksemplari ning purustas senise Gaoni edetabeli kõige rohkem ja kõige kiiremini ostetud albumi rekordi. Laul „Blood, Sweat and Tears“ sai Gaoni Digitalsi edetabelis esikoha. Bändi järgmine laul, 2017. aastal kirjutatud „Spring Day“, sai samuti esikoha Gaoni digimuusika edetabelis (Gaon Digital Chart) ning albumit „You Never Walk Alone“ osteti lühikese ajaga üle 700 000 eksemplari. Albumit "Wings" osteti rohkem kui 1,5 miljonit eksemplari, mis sai BTS-i esimeseks "megaselleriks". Kogu maailmas oldi selleks ajaks müüdud neli miljonit BTS-i plaati.
2017. aasta septembris välja tulnud albumit "Love Yourself 承 Her" saatis suur edu. Enne ilmumist oldi seda ostetud üle ühe miljoni eksemplari, mis tegi sellest edukaima eelmüügiga K-popi albumi. 2018. aasta märtsiks oli müüdud 1,61 miljonit eksemplari. BTS käis Ameerika muusikaauhindadel AMAs Ameerikas ning samuti võtsid nad osa populaarsetest jutusaadetest nagu "The Ellen DeGeneres Show" ja "Jimmy Kimmel Live". Nende singli "DNA" muusikavideot vaadati esimese 24 tunni jooksul üle 20 miljoni korra. Muusikavideot "Idol" vaadati sama aja jooksul üle 42 miljoni korra, tehes sellest siis enim vaadatud muusikavideo esimese 24h jooksul. 12. aprillil purustas BTS rekordi veel kord, kogudes singli "Boy With Luv" muusikavideole 24h jooksul koguni üle 78 miljoni vaatamise ja seega ületades eelmist rekordit peaaegu kahekordselt. Fännid kahtlustavad ka, et YouTube kustutas videolt 14 miljonit vaatamist, kuid bänd suutis siiski tippu jõuda. Sama video purustas ka kõige kiiremini 100 miljonit vaatamist saanud muusikavideo rekordi.

Sotsiaalmeedia

Forbes tunnustas BTS-i märtsis 2016 enim retweetitud artistina Twitteris. Oktoobris 2016 sai BTS Social 50 edetabelis esikoha, olles esimene selle edetabeli tippu jõudnud K-popi grupp. Alates sellest oli bänd 24 nädalat järjest esikohal Social 50 edetabelis. 2017. aasta mais võitis bänd Billboard Music Awards "Top Social Artist" kategooria, võisteldes maailmastaaridega nagu Justin Bieber, Selena Gomez, Shawn Mendes ja Ariana Grande. Hääletamisel kogus bänd üle 300 miljoni hääle tänu oma ülemaailmsetele fännidele, kes on tuntud kui ka A.R.M.Y. Tänu nende suurele fännkonnale on grupp esinenud Aasias, Euroopas, Austraalias, Põhja-Ameerikas ja Lõuna-Ameerikas ning pidanud kogu maailmas väljamüüdud kontserte. BTS-i esinemised andsid neile võidu ka „Best World Performer“ 2015. aasta auhinnagalal Mnet Asian Music Awards. Aasta hiljem võitis BTS 2016 Melon Music Awardsil aasta albumi auhinna ja 2016 Mnet Asian Music Awardsil Artist Of The Year ja Best Dance Performance auhinna meessoost gruppide arvestuses. 
2017. aastal sai BTS 5. koha Forbes Korea mõjuvõimsate avaliku elu tegelaste (Power Celebrity) nimekirjas, kuhu pääsesid vaid kõige tuntumad ja mõjukamad Lõuna-Korea kuulsused. 2017 võitis BTS uuesti Mnet Asian Music Awardsil, seekord Best Music Video, Best Asian Style in Hong Kong ja Qoo10's Artist Of The Year kategooriates.